recursal/SuperWikiNEXT-32B huggingface dataset:
**Пеколник** — кратка река во западна Македонија, на граничното подрачје меѓу Поречието од Полошката Котлина. Претставува последна десна притока на Треска преку вливот во езерото Козјак. Долга е само 6 км.

Опис
----

Реката извира во месноста Леска во југозападниот дел на Сува Планина, на надморска височина од 896 м, и начелно ја следи атарската граница меѓу горнопоречкото село Здуње и горнополошкото с. Луковица. По извориштето, кое има западен тек, реката зема северен правец и минува низ клисурата Пеколник по целото свое течение, сè до езерото.

Се влева на надморска височина од 354 м во североисточен разгранок на езерото Козјак под ридовите Орлак од лево и Патно Брдо од десно. Дел од нејзината долина во овој дел (наречена Пеколник, по реката) е зафатен со водата на ракавот и се наоѓа 25,7 км спротиводно од вливот на Треска во Вардар. Коефициентот на развиеност на Пеколник е 1,15. Вкупниот пад помеѓу изворот и вливот изнесува 542 м, а просечниот и изнесува ‰.

Вкупната должина на водоразделната линија на реката Пеколник изнесува 18,5 км а сливот и зафаќа 15,55 км2 или 0,75% од вкупната површина на сливот на реката Треска.

Долина
------

Пеколник е периодичен водотек кој ги има сличните одлики како и реката Оча. За време на висок водостој водите му истекуваат преку наносниот материјал сè до вливот во реката Треска, каде што преку истиот избива во вид на врело во плавина. За време на поројни дождови и брзо топење на снегот има и површинско истекување. Со изградбата на вештачкото езеро Козјак дел од речната долина при вливот е заезерена.

Поврзано
--------

* Јасен (резерват)

Наводи
------

1. 1 2 3  Димитровска, Олгица (2013). „Основни хидрографски одлики на притоките на реката Треска" (PDF). *Географски разгледи*. Скопје: Македонско географско друштво. **2012** (46): 37–49. ISSN 1409-908X.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Поважни притоки на реката Треска |
| --- |
|  |
| Леви | 
* Девичка
* Зајаска
* Мала
* Рабетинска
* Слатинска
* Студенчица
* Сува
* Тополнечка

 |
|  |
| Десни | 
* Белешница
* Беличка
* Крапска1
* Модришка
* Оча
* Пеколник
* Сланска
* Црешневска

 |
|  |
| 1 понорница |

 |

Координати: 41°58′50″N 21°18′36″E﻿ / ﻿41.98056° СГШ; 21.31000° ИГД﻿ / 41.98056; 21.31000
Негидалци во Русија 2010 година
**Негидалци** (руски: *негидальцы*, негидалски: *элькан бэйэнин*) се тунгуски народ кој живее во Хабаровски крај во Русија. Народот живее покрај реките Амгун и Амур. Негидалците зборуваат на негидалски јазик, кој е дел од групата тунгуски јазици и е сличен со евенкискиот. Негидалците се по потекло Евенки, кои се населиле покрај напонематите реки, а подоцна се измешале со Нивхите, Нанајците и Улчите. Официјално се сметаат за православни, но во голем дел го зачувале шаманизмот. Според пописот од 2002 година во Русија имало 567 Негидалци, од кои 147 зборуваат на негидалски јазик. Името со кое сами се означуваат значи „локален народ".

Поврзано
--------

* Тунгуски народи
* Улчи
* Нанајци

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85091916
* BNF: cb15879559w (податоци)

 |

 |



|  |  |
| --- | --- |
| Stub icon | *Оваа статија за народ е никулец. Можете да помогнете со тоа што ќе ја проширите.** п
* р
* у
 |
**Дама Милицент Гарет Фосет** (11 јуни 1847 - 5 август 1929), англиски политички водач, активистка и писателка. Била ќерка на Њусон и Луиза Гарет (моминско Данел). Како активистка за право на глас на жените, таа била умерена но се борела неуморно. Во 1897 година, таа станала претседател на Националната унија на жени со право на глас (NUWSS) и на таа функција останала до 1919 година. Таа се концентрирала на подобрување на можностите на жените за високо образование, служејќи како декан на колеџот Бедфорд во Лондон (сега Ројал Холовеј) и соосновач на Њунхам колеџ во Кембриџ во 1875 година. Во јули 1901 година, таа била назначена за предводник на британската владина комисија во Јужна Африка за да ги испита состојбите во концентрационен логор по Втора бурска војна. Нејзиниот извештај го потврдил она што активистката Емили Хобхаус го кажала за ужасните услови. „Не можам да кажам дека станав борец за право на глас", напишала подоцна.

Наводи
------

1. ↑  Maya Oppenheim (11 June 2018). „Millicent Fawcett: Who was the tireless suffragist and how did she change women's voting rights forever?". *The Independent*.
2. ↑  „Fawcett, Dame Millicent Garrett [*née* Millicent Garrett] (1847–1929)". *Оксфордски речник на национални биографии* (online. изд.). Oxford University Press.CS1-одржување: ref=harv (link) (бара Претплата или членство во британска јавна библиотека .)
3. ↑  „Spartacus educational".
**Пела** е вокален квартет од Љубљана, Словенија.

  

Вокалниот квартет „Пела" е основан во Љубљана, во 2004 година. Составот негува стари народни македонски и словенечки песни. Во групата членуваат: Љубен Димкароски, по чија иницијатива е основан квартетот, Мајда Кушар-Педирец, Метода Потолски-Кошир и Весна Младенова. Групата одржала повеќе од 300 концерти во Словенија, Хрватска, Србија, Италија, Австрија, Шпанија, Англија, Грција, Албанија и Македонија. Објавила неколку албуми со македонски и словенечки народи песни.

Наводи
------

1. ↑  „И од Љубљана се шири македонската песна во светот", *Дневник*, година XVIII, број 5542, петок, 15 август 2014, стр. 28.
**Пекол на тркала** (англиски: **Hell on Wheels**) - американска Вестерн телевизиска серија за конструкцијата на првата железничка пруга во САД после Американска граѓанска војна. Серијата премиерно беше прикажана на 6 ноември 2011 на телевизија АМЦ (AMC). Последната епизода од 5 сезона беше емитувана на 23 јули 2016. Пекол на Тркала е создадена и продуцирана од Џо и Тони Гејтон. На 12 декември 2012 година, писателот Џон Вирт продолжува со создавањето на третата сезона. Во Македонија, серијата премиерно беше прикажана на телевизија Телма.

Синопсис
--------

Дејствието на првата сезона (2011-2012),започнува во 1865 година, непосредно со атентатот на Абрахам Линколн. Дејството на втората сезона (2012) се случува во 1866, додека на третата сезона (2013) и четврта (2014), во 1867. Во последната петта сезона, дејството на серијата се случува во 1869. На 7 ноември 2014 година, *Пекол на тркала* беше продолжена за петта сезона која што беше и последна.

Епизоди
-------

| Сезона | Епизоди | Прво прикажување | Последно прикажување |
| --- | --- | --- | --- |
| 1 | 10 | 6 ноември 2011 | 15 јануари 2012 |
| 2 | 10 | 12 август 2012 | 7 октомври 2012 |
| 3 | 10 | 10 август 2013 | 5 октомври 2013 |
| 4 | 13 | 2 август 2014 | 22 ноември 2014 |
| 5 | 14 | 18 јули 2015 | 23 јули 2016 |

Главни Улоги
------------

* Ансон Маунт како Кулен Боханон
* Колм Мени како Томас Дурант
* Камон како Елам Фергисон
* Доминик Мекелигот како Лили Бел
* Том Нонан како Реверенд Натаниел Кол
* Еди Спирс како Јосип Блек Мун
* Бен Елсер како Сеан Мекгинес

Рејтинг
-------

Првата епизода, која што премиерно беше прикажана на 6 ноември 2011 година, достигна гледаност од 4.4 милиони, со што *Пекол на тркала* е втората најгледана телевизиска серија од телевизија АМЦ (AMC). Според возраста, 2.4 милиони гледачи што ја гледале серијата имале од 18 до 49 години.
**Низобјективно мерење** (анг. *Through-the-lens* или **TTL**) — фотографски поим кој се однесува на функција кај фотоапаратите со можност за мерење на нивото на светлиноста на еден кадар низ објективот. Потоа овие информации се користат за избирање на соодветна експозиција (осветлување), и/или контролирање на количеството на светлина која ја оддава блицот поврзан со фотоапаратот.

Низобјективното мерење (TTL) најчесто се среќава кај рефлексните фотоапарати (SLR). Сликозафатникот може да биде сместен во пентапризмата (или пентаогледалото) која дава исправена слика на кадарот. Меѓутоа низобјективните мерни системи исто така можат да се најдат и во други видови на фотоапарати. Сите дигитални апарати имаат низобјективно мерење, со тоа што таму мерењето го врши самаиот сликозафатник. Кај дигиталните рефлексни фотоапарати (DSLR), мерењето го врши мерен/автофокусен модул сместен на дното на рефлексната коморка, под самото огледало.

Кај низобкејтивното мерење на блицот, самиот блиц блеснува еднаш или повеќепати пред да се отвори блендата, така озовможувајќи му на апаратот да ја потребната блиц-силата потребна при самата експозиција. По измерниот блесок, блендата се отвора и блицот светнува со јачината која му ја одредил апаратот со мерењето. За разлика од ова, апаратите кои не го мерат блицот низ објективот користат сетилник за светлина на самиот блиц за да ја одредат правилната експозиција; во овој случај не се употребува мерниот систем на фотоапаратот.

Поврзано
--------

* Canon EOS блиц систем

Надворешни врски
----------------

* Како работи низобјективното (TTL) мерење Архивирано на 31 октомври 2005 г. од "Flash Photography with Canon EOS Cameras" од Н. К. Гај (англиски)
* Низобјективниот (TTL) блиц систем Архивирано на 1 февруари 2008 г. од Мус Петерсен (англиски)
**Милиција на Крушевската Република** — орган задолѓен за безбедноста и редот во прогласената востаничка република. Таа се состоела од четири милиционерски станици и потстаници, а била во надлежност на Привремената влада, односно под јурисдикција на Христо Ќуркчиев кои бил избран за градоначалник и одговорен за полиција .

Формирање
---------

### Доброволци

Христо Ќуркчиев, градоначалник и одговорен за милицијата
Милицијата била формирана веднаш по донесувањето на одлуката од страна на владата. Набргу пред грчкото учлиште кое било седиште на владата, пред Христо Ќуркчиев се собрале голем број на доброволци. Отука се јавил проблем бидејќи не можеле да ги примат сите. Најголемиот дел од доброволците биле од влашките мала на Крушево. Затоа било донесено компромисно решение, на помладите им било препорачано да стапат во IX Четнички одред под команда на потпоручникот Тодор Христов, а од другиот дел била формирана градската милиција.

### Началници

За началници на милицијата биле поставени:

Коле Чкарна
Гушу Јота
Љаску Пренда
Гушу Абаџија
Тега Бурек
Ванчу Моцан
Гаги Качујан
Кола Бојаџија
Тома Чолаку
Лаќу Кушора
Коста Фетаџока

Воружување и организација
-------------------------

Поради недостаток од пушки, целата милиција не била вооружена со ова оружје, затоа дел од милиционерите биле снабдени со револвери и стапови. Милицијата била поделена на 18 групи од по осум до десет души на чело со посочените началници.

Наводи
------

1. ↑  *Историја на Крушево и Крушевско, Од постанокот на градот до поделбата на Македонија, книга прва, Крушево, 1978*
2. ↑  Силянов, Христо. Освободителните борби на Македония, том 1, София, 1933, стр. 293.
**Пелагониската зона** ја зафаќа Пелагонија и планините што се издигнуваат источно и северно од неа. Поточно од источната страна таа ги опфаќа планините: Ниџе, Селечка Планина, Бабуна и Караџица, а завршува до долината на реката Треска. Од сите страни е ограничена со раседи и според морфотектонските одлики се дели на два дела. Границата меѓу нив ја чинат мермерите на Плетвар и Сивец. Северниот дел се состои од Бабунската и Голешничката антиклинала и од Караџичката синклинала, додека јужниот дел го сочинуваат Прилепската и Подмолската антиклинала и Моирската синклинала. Во средишниот дел на Пелагониската Котлина, во таканаречената *Тополчанска Греда*, се јавуваат блокови од стари карпи кои се сметаат како реликти на Пелагонискиот хорстантиклинариум, а тоа покажува дека е извршено тонење на старата маса и на тој начин е формирана денешната котлина.
*Pandion haliaetus*
**Орел-рибар** (науч. *Pandion haliaetus*) е птица од редот на соколовидните, сместена во своја семејство **орли-рибари** (*Pandionidae*) и свој род **орел-рибар** (*Pandion*). Ја има во Македонија.

Распостранетост и живеалиште
----------------------------

Тие живеат низ целиот свет, а највеќе ги има во Канада и САД. Нивните гнезда најчесто ги поставуваат покрај езерата, мочуриштата и морските брегови.

Опис
----

Долги се 60 см, а распонот на крилјата им е 180 см. Главата им е бела, а од очите до страните на вратот имаат црно. Градите и долниот дел им е бел, а крилјата им се кафеави.

Исхрана
-------

Орлите-рибари се хранат со риби, со тежина до 2 кг. Кога ќе здогледаат риба, тие се спуштаат блиску до нивото на водата, грабнувајќи ја со своите нозе. Канџите се така обликувани, што не им дозволуваат на рибите да побегнат.

Размножување
------------

Гнездата им се направени од дрвени стапчиња, а најчесто им се наоѓаат на дрвата, карпите, бандери, мостови и слично, блиску до вода. Женките несат 2-4 јајца кои ги квачат 35-40 дена.

Наводи
------

1. ↑  BirdLife International (2008). „*Pandion haliaetus*". *2008 IUCN Red List of Threatened Species*. Посетено на 24 февруари 2009.

Надворешни врски
----------------

* Орел-рибар на Ризницата ?
* Видеоснимки, слики и звуци од орли-рибари — „Интернет-збирка на птици" (англиски)
* Профил на орелот-рибар Архивирано на 2 јануари 2009 г. — Birdlife International (англиски)
* Програм за надзор на гнездата на орелот-рибар — OspreyWatch (англиски)
* Информации за орелот-рибар во Британија — Кралско друштво за заштита на птиците (англиски)

|  |  |  |  |  |
| --- | --- | --- | --- | --- |
| 

| * п
* р
* у
Јастребовидни (*Accipitriformes*) |
| --- |
|  |
| Семејства | 
* американски мршојадци (*Cathartidae*)
* јастреби (*Accipitridae*)
* орли-рибари (*Pandionidae*)
* секретари (*Sagittaridae*)

 |

 |
**Невродегенерација** е заеднички термин за прогресивното губење на структурата или функцијата на невроните, вклучувајќи ја смртта на невроните. Многу невродегенеративни болести, вклучувајќи: Паркинсонова болест, Алцхајмерова болест и Хантингтонова болест, се случуваат како резултат на невродегенеративни процеси. Како што истражувањата напредуваат, многу сличности се јавуваат кои ги поврзуваат овие болести на субклеточно ниво. Откривањето на овие сличности нуди надеж за терапевтски напредувања кои можат да се применат на повеќе болести одеднаш. Постојат многу паралели меѓу различни невродегенеративни нарушувања вклучувајќи нетипични белковини, како и индуцирана клеточна смрт. Невродегенерацијата може да се најде на многу различни нивоа на невролошко поврзување, со опсег од молекуларно, па сè до системско.

|  |  |
| --- | --- |
| Stub icon | *Оваа медицинска статија е никулец. Можете да помогнете со тоа што ќе ја проширите.** п
* р
* у
 |

Поврзано
--------

* Категорија:Невродегенеративни болести
* Протеопатија
* Нервен систем

Наводи
------

1. ↑  Rubinsztein DC (2006). „The roles of intracellular protein-degradation pathways in neurodegeneration". *Nature*. **443** (7113): 780–6. doi:10.1038/nature05291. PMID 17051204. `|access-date=` бара `|url=` (help) (англиски)
2. ↑  Bredesen DE, Rao RV, Mehlen P (2006). „Cell death in the nervous system". *Nature*. **443** (7113): 796–802. doi:10.1038/nature05293. PMID 17051206. `|access-date=` бара `|url=` (help)CS1-одржување: повеќе имиња: список на автори (link) (англиски)
Најопшто земено, **научен реализам** е гледиштето според кое светот како што го опишува науката (можеби *идеалната наука*) е реалниот свет, таков каков што е, независно од тоа како ние го сфаќаме. Во рамките на филозофијата на науката тој често се врамува како одговор на прашањето „како би се објаснил успехот на науката?".

Главни одлики на научниот реализам
----------------------------------

Научниот реализам се состои од две главни позиции. Прво, тој е група на тврдења за одликите на една идеална научна теорија; идеална теорија е тип на теорија која науката се стреми да ја произведе. Втора е заложбата дека науката на крај ќе даде теории кои се многу слични на идеалната теорија и дека науката успешно напредувала до сега во некои полиња. Важно е да се забележи дека еден човек може да биде научен реалист во однос на некои науки, а да не биде реалист во однос на други. На пример, може да се застапува реалистичен став кон физика, хемија и биологија, а не кон економија, психологија и социологија.
**Орта маала** (турски: *Orta mahalle*, исто така наречена и како **Варош маала**) — една од неколкуте маали во Струмица. Нејзиното име потекнува од турскиот збор *orta* (на отомански турски: اورتا) што значи средина, додека пак второто име Варош маала ја објаснува самата маала - стар дел од градот, кој обично е на издигнат терен.

Таа, како што и самото првично име кажува, се наоѓала во тогашниот централен дел на градот, граничејќи со Чифлиганската маала на запад. Денес маалото во главно се простира по улицата „Стив Наумов". Порано, најзначаен објект во маалото била Градската турска пошта, а исто така и Ортомаалската џамија, кои денес се археолошко наоѓалиште и музеј.

Галерија
--------

* Куќи градени во сокак, длабоко во маалото.Куќи градени во сокак, длабоко во маалото.
* Отворање на Музејот на Градската турска пошта.Отворање на Музејот на Градската турска пошта.
* Куќи на улицата „Стив Наумов", помеѓу Орта маала и Чифлиганската маала.Куќи на улицата „Стив Наумов", помеѓу Орта маала и Чифлиганската маала.


|  |  |
| --- | --- |
| Stub icon | *Оваа статија поврзана со Струмица е никулец. Можете да помогнете со тоа што ќе ја проширите.** п
* р
* у
 |

|  |  |  |  |
| --- | --- | --- | --- |
| 

| * п
* р
* у
Маали во Струмица |
| --- |
|  |
| 
* Бежанска маала
* Орта маала
* Турска маала
* Чифлиганска маала

 |

 |
**Мирјарх** — византиски пратеник познат по командувањето на војската на новиот византиски цар Константин IX во 1060 и 1061 година како катепан на Италија.

Подоцна во 1060 година, Мирјарх водел голема армија за да ги заземе Таранто, Бриндизи, Орија и Отранто во вчудоневедувачка пресвртница на судбината на норманите. Тој успел да стигне и до ѕидините на Мелфи, но неговата опсада била прекината од Робер Гискар, кој неодамна ги поразил муслиманите во Сицилија. Мирјарх бил наследен од Марули во 1061 година во моментитите кога Гискар напредувал низ Апулија.

Извори
------

* Gay, Jules. *L'Italie méridionale et l'empire Byzantin: Livre II*. Burt Franklin: New York, 1904.



  


|  |  |
| --- | --- |
| Stub icon | *Оваа биографска статија статија личност од Византија е никулец. Можете да помогнете со тоа што ќе ја проширите.** п
* р
* у
 |
Координати: 48°45′51″N 30°14′37″E﻿ / ﻿48.76417° СГШ; 30.24361° ИГД﻿ / 48.76417; 30.24361

**Софијин парк** или **Софијивка** (украински:  *Софіївський парк*, полски:  *Zofiówka*) – ботаничка градина (арборетум) и научно-истражувачки институт на Националната академија на науките на Украина.

Паркот е сместен во северниот дел на градот Уман, Черкаска Област во средишна Украина, во близина на реката Камјанка. Некои подрачја на паркот потсетуваат на англиска градина. Денес паркот е популарно место за рекреација, годишно го посетуваат 500 000 посетители.

Паркот го основал полскиот благородник Станислав Потоцки во 1796 година и го именувал по својата жена, Гркинка, која се викала Софија Потоцка. Софијивка е убав симбол на градинарскиот дизајн од почетокот на XIX век. Во паркот има повеќе од 2 000 дрвја и грмушки (локални и егзотични) меѓу кои се таксодиум, платани, гинко, и многу други.

Во 1985 година малата планета #2259 е наречена „Софијивка" според овој парк.

Софијиниот парк е на списокот на „Седумте чуда на Украина", седумте најпосетувани знаменитости од историја на Украинаукраинската историја.

Галерија
--------


|  |
| --- |
| **Софијивка** |
|  |  |  |
|  |  |  |
**Орошхаза** (унгарски: *Orosháza*) — град кој се наоѓа во најзападниот дел на округот Бекеш , Унгарија и граничи со реките Муреш и Киреш. Орошхаза е важен културен , образовен и рекреативен центар на регионот.

Главни знаменитости
-------------------

Главните атракции на градот се Музејот Санто Ковач Јанош, Книжевната Спомен куќа на Дарваш Жозеф и Уметничката галерија на градот. Единствениот музеј во земјата посветен на бунари се наоѓа во Орошхаза. На Раѓанскиот Арборетум, може да се видат повеќе од 2000 растителни видови во 6000 варијации.

Лутеранската црква била изградена помеѓу 1777 и 1830 година во доцно барокен стил. Се наоѓа во центарот на градот. Ѕвоното што го носеле првите доселеници, кои мигрирале од Зомба , се чува пред олтарот на црквата.

Голем број на културни и забавни програми се организираат во градот секоја година.

Галерија
--------

* Воздушната фотографија на фабриката за стакло Воздушната фотографија на фабриката за стакло
* Поглед на центарот на градот Орошаза Поглед на центарот на градот Орошаза
* Zombáról знак на пресекот на улицата Зомба и улицата Доса Џерги Zombáról знак на пресекот на улицата Зомба и улицата Доса Џерги
* Споменик на Косут Споменик на Косут
* Споменик на Крвавото Прво Мај Споменик на Крвавото Прво Мај
* Споменик на "најголемото унгарско село" Споменик на "најголемото унгарско село"

Меѓународни односи
------------------

### Збратимени градови

Орошхаза е збратимен со:

* Кареј , Романија (од 1991 година)
* Кусанкоски , Финска (од 1993 година)
* Бајеле Тушнад , Романија (од 1995 година)
* Панџин , Кина
* Лјанес , Шпанија
* Србобран , Србија

Наводи
------

1. ↑   Рабински арборетум , Орошаза

Надворешни врски
----------------

* Орошхаза на Ризницата
* Матична страница  - на унгарски
* Orosháza at funiq.hu
Ортнечкиот замок во гравура од Валвасор од 1679 година.
**Ортнечкиот замок** (словенечки: *Ortneški grad*; познат и како **Стари Град**) ― остатоци на замок од 12 век во околината на градот Рибница, Словенија. Урнатината стои на ридот Велики Жрновец, кај селото Худи Конец.

Историја
--------

Во 1161 година, грофот Отон II од Ортенбург подигнал мала тврдина на местото. До почетокот на 15 век замокот бил наследен од грофовите од Целје; кон крајот на 15 век преминал од Хабсбурзите во куќата на Ламберг. Селанските бунтови и отоманските напади го оштетиле замокот, поради што била потребна темелна ренесансна обнова. Продадено кон крајот на 16 век, изгубило поголем дел од своето значење. Друго ремоделирање следело во 17 век, од страна на грофовите Москони; од оваа фаза датира и капелата на замокот Свети Ѓорѓи. Неговите последни сопственици биле семејството Кослер; Замокот бил купен во 1823 година од Јохан Кослер Постариот (1780–1864), таткото на Петер Кослер. Јохан Кослер Помладиот (1819–1898) и неговото семејство се преселиле од замокот во поудобниот Долен Ортечки замок на патот од Љубљана до Кочевје во 1884 година. Последниот сопственик на замокот бил Оскар Кослер (1898–1959), кој го загубил имотот кога бил национализиран од повоената комунистичка влада на Словенија во 1946 година.

Моментална состојба
-------------------

Неколку покуќнини од капелата „Св. Ѓорѓи", вклучително и три врежани жртвеници, слики од Ханс Георг Гајгерфелдер и проповедник датиран од 1641 година, биле отстранети од наоѓалиштето на чување. Иконата на параклисот на Св. Ѓорѓи може да се види во Националната галерија во Љубљана.

Наводи
------

1. 1 2  „Kosler family, 1841–1942 (словенечки)[[Категорија:Статии со надворешни врски на словенечки]]". Архивирано од изворникот на 2014-02-02. Посетено на 2021-11-23. URL–wikilink conflict (help)
2. ↑  Vilhar, Črtomir. 1991. "Kozler." *Enciklopedija Slovenije,* vol. 5, p. 354. Ljubljana: Mladinska knjiga.
 

45°46′57.76″N 14°40′13.71″E﻿ / ﻿45.7827111° СГШ; 14.6704750° ИГД﻿ / 45.7827111; 14.6704750

|  |  |  |  |  |
| --- | --- | --- | --- | --- |
| 

| * п
* р
* у
Замоци и дворци во Словенија |
| --- |
|  |
| 
* Ајманов замок
* Баумкирхерова кула
* Бетнава
* Бизељско
* Бледски замок
* Богеншперк
* Бокалце
* Борл
* Браник
* Брдо кај Крањ
* Брежице
* Велење
* Випава
* Водокула
* Горња Радгона
* Градац
* Грацарова кула
* Жовнек
* Иг
* Јабле
* Јакобски Дол
* Калец
* Каценштајн
* Кизелштајн
* Козјак
* Копривник
* Косов велепоседнички дом
* Костел
* Кравјек
* Крумперк
* Кршко
* Липнички замок
* Лихтенберк
* Лож
* Ложе
* Љубљански замок
* Мајшперк
* Манастир Олимје
* Мариборски замок
* Медиски замок
* Метлика
* Миренски Град
* Мокрице
* Ортнечки замок
* Пишеце
* Подсмрека
* Полхов Градец
* Предјамски замок
* Птуј
* Равне
* Рака
* Рачји Двор
* Руардов велепоседнички дом
* Севница
* Словенска Бистрица
* Снежник
* Стрмол (дворец)
* Стрмол (замок)
* Тиволи
* Турјак
* Турн
* Цељски замок

 | Грб на Словенија |

 |
Логотип на атласот
**Националнiot атлас на Соединетите Држави** (англ. *National Atlas of the United States*) е интернет-атлас во издание на Министерството за внатрешни работи на САД.

Бидејќи е дело на Владата на САД, атласот и картите во него се во јавна сопственост.

Во 1970 е објавено печатено издание; ова издание повеќе не се печати, но Библиотеката на Конгресот ја има објавено на интернет, како дел збирката „Американски спомен" (*American Memory*).

Надворешни врски
----------------

* Страница на Националниот атлас Архивирано на 21 октомври 2009 г. (англиски)
* Дознајте разни нешта а Националиот атлас Архивирано на 26 мај 2013 г. (англиски)
* Издание на Националниот атлас од 1970 г. (англиски)


  


|  |  |
| --- | --- |
| Stub icon | *Оваа поврзана со Владата на САД статија е никулец. Можете да помогнете со тоа што ќе ја проширите.** п
* р
* у
 |
**Ортологија** ― проучување на правилно зборување или правилна употреба на зборови во јазикот. Зборот доаѓа од грчките орто - („правилно/точно") и - логија („наука за"). Оваа наука е место каде што се спојуваат психологијата, филозофијата, јазикознанието и многу други области на учење. Најпознатата употреба на ортологијата е за избор на зборови за јазикот на Основниот англиски јазик од страна на Ортолошкиот институт.

Книгата, „*Значењето на значењето*", од Ч.К: Огден и А.А. Ричардс, е важна книга која се занимава со ортологијата. Поимот ортологија доаѓа од книгата „*Граматика на науката*" од Карл Пирсон.

Наводи
------

1. ↑  Karl, Pearson. *The Grammar of Science*. London: Walter Scott. стр. 454. A fundamental part of logic is the study of the right use of language, clear definition, and, if needful, invention of terms -- *Orthology*.
**Мирчо Андреев** (1966-2020) пастор и долгогодишен претседател на Евангелска црква во Република Македонија.

Животопис
---------

Мирчо Андреев е роден во 1966 година во с. Мокрино, Струмичко. Студирал воена академија во Белград, каде бил приморан да ги прекине студиите поради здравствени причини. По кратко време решава да се посвети на Божја служба и во 1988 година со неговата сопруга Наде Андреева се приклучуваат во Евангелска црква во Република Македонија која таа година била основана. По завршувањето на теолошкото образование на Евангелско-теолошкиот факултет во Осиек, Хрватска, каде се стекнал со титулата магистер по теологија, во 1994 година бил ракоположен за пастор на Евангелска црква во РМ. По две години бил избран и за претседател на Евангелска црква во РМ. Под негово водство Евангелска црква во Македонија забрзано растела, особено преку хуманитарните активности. До неговата смрт биле основани 40 цркви во Република Македонија и една високо образовна институција (Евангелско-теолошки институт во Куманово).

По кратко боледување починал на 26 декември 2020 година.

Наводи
------

1. ↑  Northey, Bob (2021-01-07). „A short tribute to Mirco Andreev". *Transform Europe Network* (англиски). Архивирано од изворникот на 2022-02-16. Посетено на 2022-02-16.
2. ↑  „ТЕЛЕГРАМА СО СОЧУСТВО ДО ЕВАНГЕЛСКА ЦРКВА ПО ПОВОД СМРТТА НА ПАСТОРОТ МИРЧО АНДРЕЕВ, ПРЕТСЕДАТЕЛ НА ЕЦ". *www.kovz.gov.mk* (англиски). Посетено на 2022-02-16.
**„Нашите Англичани"** (француски: *Nos Anglais*) — расказ на францускиот писател Ги де Мопасан, првпат објавен на 10 февруари 1885 година.

Содржина
--------

Додека патува со воз, раскажувачот наоѓа на седиштето една тетратка - дневникот на некој патник и почнува да чита. Авторот на записите го опишува својот престој во одморалиштето Мантон каде неговиот хотел бил полн со англиски туристи. Бидејќи била недела, предводени од главниот пастор, гостите читале извадоци од Библијата и пееле верски песни, додека утредента се забавувале со песни и танци. Следната недела, патникот го скрил клучот со кој бил заклучен клавирот, а утредента добил отказ од хотелот, а на заминување, тој им одржал предавање на англиските свештеници.

Наводи
------

1. ↑  „Наши Енглези" во: Гиј де Мопасан, *Изабране новеле* (друга књига). Култура, Београд, 1950, стр. 116-126.
**Основен суд Битола** — суд со основна надлежност сместен во градот Битола и го опфаќа подрачјето на општините Битола, Могила, Новаци и Демир Хисар, со судско одделение во градот Демир Хисар. Воедно, овој суд има и проширена надлежност за подрачјето на судовите во: Битола и Ресен.

Судот во Битола ја извршува судската власт во прв степен во рамките на гореспоменатите општини. Основниот суд во Битола одлучува за сите дела во прв степен по кривични дела и прекршоци извршени на подрачјето на општините.

Историја
--------

Основниот суд во Битола, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

Судот во Битола започнал со работа во 1945 година како Околиски суд за Битолската околија. Како таков работел до 1963 година, кога бил преименуван во Општински суд Битола, а во 1995 година бил повторно преименуван во Основен суд Битола.

Внатрешна организација
----------------------

Основниот суд во Битола е поделен на пет одделенија: приемно, граѓанско, прекршочно, кривично и извршно одделение. Судот е сместен во новоизградена зграда од 1972 година во Битола, која била надградена во 2006 година со уште еден кат.

### Претседатели на судот

Од неговото основање во 1945 година, претседатели на ОС Битола биле следниве:

* Киро Пашоски
* Томе Ивановски-Маку
* Диоген Хаџи-Коста
* Ацо Талевски (прв мандат)
* Јорго Хаџи-Стерју
* Ацо Талевски (втор мандат)
* Георгина Мицковска
* Душко Јанкуловски
* Олга Бошевска
* Александар Прчевски
* Стефан Караманди
* Јордан Врбовски
* Дејан Крстанов
* Миле Димовски

Поврзано
--------

* Основни судови со основна надлежност во Македонија

Наводи
------

1. ↑  „Закон за судовите" (PDF). *Министерство за правда на Македонија*. Службен весник на Република Македонија. Посетено на 11 октомври 2016.

Надворешни врски
----------------

* Матична страница

Координати: 41°1′54″N 21°19′58″E﻿ / ﻿41.03167° СГШ; 21.33278° ИГД﻿ / 41.03167; 21.33278
**Приемно одделение** — предна канцеларија или приемна област каде посетителите пристигнуваат и најпрво се сретнуваат со персонал на местото на работење. Персоналот на канцеларијата ќе се занимава со какво било прашање што го посетил посетителот и ги става во контакт со релевантно лице во компанијата. Генерално, предната канцеларија вклучува улоги кои влијаат на приходите на бизнисот. Терминот приемно одделение е во контраст со терминот позадинска служба, која се однесува на операции на компанијата, персонал, сметководство, плати и финансиски одделенија кои не комуницираат директно со клиенти.
Карта на Понпеј
**Оролук** — општина во сојузната држава Понпеј во Микронезија.

Особености
----------

Општината Оролук ги опофаќа атолот Оролук и гребенот Минто. Општината е скоро ненаселена. Според скорешните податоци се проценува дека во општината има 10 жители, а според пописот од 1980 година имало 6 жители. Гребенот е целосно ненаселен.

Наводи
------

1. ↑  Municipalities of the Federated States of Micronesia

Поврзано
--------

* Понпеј
* Микронезија

Надворешни врски
----------------

* Доверливи територии во Тихиот Океан: демографија Архивирано на 1 март 2012 г.

Координати: 7°26′47″N 155°21′30″E﻿ / ﻿7.44639° СГШ; 155.35833° ИГД﻿ / 7.44639; 155.35833

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
Колекција на СФ класици
**Научната фантастика** е форма на шпекулативна белетристика која главно обработува теми поврзани со влијанието на замислена или предвидена наука и технологија врз општеството и личностите како поединци. Според Артур Кларк, наспроти општото уверување, писателите на научната фантастика ретко се обидуваат да ја предвидат иднината, туку, како што во една прилика забележал Реј Бредбери, тие многу почесто настојуваат да ја спречат.

Научната фантастика е уметнички жанр во поширока смисла, и тој се врзува главно за литературни, телевизиски и филмски дела, но исто така влијае и на ликовната и музичката уметност.
Многу луѓе ја користат кратенката за научна фантастика - *СФ* ('*SF*, од англискиот израз *Science fiction*). Исто така, се користи и кратенката *sci-fi* (кованица на Форест Џ. Акерман од 1954) како и *НФ* (во поранешните југословенски републики во кои култот кон научната фантастика бил интензивно развиван).

Границите на овој жанр не се добро дефинирани и разделувачките линии меѓу неговите поджанрови (тврдата и меката научна фантастика, сајберпанкот) се често флуидни.

Во „Тврди ставови", Владимир Набоков полусериозно тврди дека, ако сме доследно ригорозни со нашите дефиниции, Шекспировата драма „Бура" може да се нарече научна фантастика. Многу научнофантастични дела содржат елементи на други уметнички жанрови, како криминалистички романи, хорор романи, историски романи и, особено, фантастика.

Поврзано
--------

* Мека научна фантастика
* Тврда научна фантастика

Наводи
------

1. ↑  „Epilog: Posle 2001.", во: Artur Klark, *2001: Odiseja u svemiru*. Opatija: Otokar Keršovani, Beograd: Narodna knjiga, 1983, стр. 186.

Надворешни врски
----------------

* Македонски портал за научна фантастика Архивирано на 30 мај 2008 г. (македонски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85118629
* GND: 4054021-2
* BNF: cb119332311 (податоци)
* HDS: 031212
* NKC: ph116678

 |

 |
Влезот во основниот суд
**Основен суд Гевгелија** — суд со основна надлежност сместен во градот Гевгелија и го опфаќа подрачјето на општините Гевгелија, Богданци, Дојран и Валандово, со судско одделение во градот Валандово. Воедно, овој суд има и проширена надлежност за подрачјето на судот во Гевгелија, што ја стекнал во 2020 година. Дотогаш, судското подрачје на судот во Гевгелија припаѓал на судот во Велес.

Судот во Гевгелија ја извршува судската власт во прв степен во рамките на гореспоменатите општини. Основниот суд во Гевгелија одлучува за сите дела во прв степен по кривични дела и прекршоци извршени на подрачјето на општините.

Историја
--------

Основниот суд во Гевгелија, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

Внатрешна организација
----------------------

Основниот суд во Гевгелија е поделен на пет одделенија: приемно, граѓанско, прекршочно, кривично и извршно одделение.

### Претседатели на судот

Од неговото основање во 1945 година, претседатели на ОС Гевгелија биле следниве:

* Сотир Делидинков
* Мирко Попов
* Томе Ортаковски
* Ристо Танев
* Јован Диманчев
* Велика Караниколова
* Драги Дилберов
* Марица Аврамчева Зафирова
* Драги Дилберов

Поврзано
--------

* Основни судови со основна надлежност во Македонија

Наводи
------

1. ↑  „Закон за судовите" (PDF). *Министерство за правда на Македонија*. Службен весник на Република Македонија. Посетено на 11 октомври 2016.

Надворешни врски
----------------

* Матична страница

Координати: 41°8′19″N 22°30′10″E﻿ / ﻿41.13861° СГШ; 22.50278° ИГД﻿ / 41.13861; 22.50278
Едно од првите изданија на „Напоредните животописи" на латински јазик. Рим, 1470. Печатар: Улрих Хан.
„**Напоредни животописи**" или „**Споредени животописи**" (изв. „Животи на благородните Грци и Римјани") — збирка биографии на славни личности од античкиот историчар Плутарх, наредени во парови за да се истакнат нивните заеднички доблести и пропусти. Зачуваните „напоредни животописи" содржат 22 пара биографии, од кои секој пар има по еден Грк и еден Римјанин, како и четири неспарени, посебни животописи. Ова е дело од значителна важност, не само како извор на информации за секоја личност, туку и како увид во времето во кое тие живееле.

Бидејќи Плутарх бил Грк, Македонците во делото се водат како „Грци". Имајќи предвид дека делото е напшано кон крајот на I век н.е. можеме да добиеме претстава колку рано замрела одбивноста кон македонските династии во Грција, при што историчарите веќе од овој период почнуваат да ги присвојуваат личностите што им се допаѓаат, и покрај тоа што нивните претходници пишувале за нив како како за странски окупатори од различна култура и јазик.

Како што објаснува во првиот пасус во „Животот на Александар", Плутарх нема за цел да пишува истории како такви, туку да го истражи влијанието на карактерот (добар или лош) врз животите и судбините на славните луѓе. Првиот пар животописи, Епаминонд-Скипион Африканец, повеќе не постои, а многу од постоечките животописи се скратени, содржат очигледни лакуни и/или биле менувани од подоцнежни писатели.

„Животот на Александар" е еден од петте зачувани второстепени или третостепени извори за Александар III Македонски и содржи анегдоти и описи на случки кои ги нема во ниеден друг извор. Така, портретот на Нума Помпилиј, ран римски крал, исто така содржи важни информации за првобитниот римски календар.

Наводи
------

1. ↑  Војислав Саракински (преведвувач) Наде Проева (коментари) (2008). *Напоредни животописи: ликови од историјата на древна Македонија*. Евро-Балкан прес. ISBN 978-9989-136-63-4. На `|first=` му недостасува `|last=` (help)

Други врски
-----------

* Плутарховиот „Живот на Александар", Драјденов превод (pdf) Архивирано на 21 февруари 2007 г. (англиски)
* Архивирано на 12 декември 1998 г. (англиски)

| „Напоредни животописи" |
| --- |
| Алкивијад и Кориолан - Александар Македонски и Јулиј Цезар - Арат и Артаксеркс и Галба и Ото - Аристид и Катон Постариот |
| Крас и Никиј - Деметриј и Антониј - Демостен и Цицерон - Дион и Брут - Фабиј и Перикле - Лукул и Кимон |
| Лисандар и Сула - Нума и Ликург - Пелопида и Марцел - Филопојмен и Фламинин - Фокион и Катон Помладиот - Помпеј и Агесилај |
| Попликола и Солон - Пир и Гај Мариј - Ромул и Тезеј - Серториј и Евмен |
| Тибериј Грах и Гај Грах и Агис и Клеомен - Тимолеон и Емилиј Павле - Темистокле и Камил |
**Неда Лозановска** — македонски поет.

Животопис
---------

Неда е родена во с. Штрбово, Преспа на 25 август 1938

 година. Во 1971 година заминала во Канада. Член на Литературното друштво „Браќа Миладиновци" во Торонто. Член на ДПМ од 1997 година. Автор е на книгите: Молк (1993), Напуштени дворови (1994), Премолк (1998), Моите мисли и зборови (1999). Подмамка (2000). Добитник на наградата: „Иселеничка грамота".

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 141.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Напрсток** — штитник кој се става на палецот или средниот прст при шиење. Ако материјалот е подебел или иглата потешко минува низ него, со прстот на кој е ставен напрстокот, се турка иглата низ материјалот со притискање на задниот дел од иглата.

Историја
--------

Најстариот познат напрсток е пронајден во урнатините на Помпеја (Италија). Изработен е од бронза, датира од првиот век. Се верува дека напрстокот влегол во масовна употреба во 14 век.

Во 1693 година, холандскиот производител на напрстоци по име Џон Лофтинг започнал со производство на напрстоци користејќи ја водата како движечка сила. Произведувал 2 милиони парчиња годишно. Центрите за производство на напрстоци биле во Нирнберг и Холандија.

Материјали
----------

Денес, напрстокот се изработува од железо или пластика, но во историјата покрај од различни метали (бронза, челик, сребро...) се изработувал и од кожа, гума, мермер, дури и стакло и порцелан. Бил правен и од коски од кит, рогови и слонова коска.

Занимливости
------------

Најскапи напрстоци се правеле во Мајсен, Германија од рачно обоен порцелан и денес тие достигнуваат многу високи цени на аукции. Напрстокот се користел до 18 век исклучиво за шиење, но подоцна се појавиле некои други примени. Некое време се користел и како мерка за течности (првенствено алкохол). Проститутките го користеле за да тропаат на прозорецот на потенцијалните клиенти. Во Англија, викторијанските професори со напрсток ги чукале главите (казнувале) непослушните ученици.

До 18 век, надворешните точки на кои се закачува иглата при притискање низ материјалот се правеле рачно со чукање со шило и чекан, но подоцна машините ја презеле и таа работа. Има и колекционери на напрстоци, кои биле правени како специјално издание за поважни настани - јубилејни напрстоци. Овие колекционери се нарекуваат дигитабулисти. На напрстокот му бил подигнат споменик висок 9 метри во Торонто, Канада. За време на Првата светска војна, британската влада собирала напрстоци како доброволен придонес од оние „кои немаат што да дадат". Со продажба биле набавени хируршки инструменти.

Наводи
------

1. ↑  „напрсток" — Дигитален речник на македонскиот јазик
2. ↑  „напрсток" — Официјален дигитален речник на македонскиот јазик
**Научна теорија** е група на принципи кои објаснуваат и предвидуваат на  феномени. Научниците создаваат научни теории со научени методи, кои оригинално се предложени како хипотези и тестирани за точност преку  набљудувања и експерименти. Кога еднаш хипотеза е потврдена, станува теорија.

Терминот „теорија" е има повеќе значења дури и меѓу научниците. Додека повеќето научници го користат во рамки на верификација на принципи, другите го користат за да се однесува на хипотетички рамки. Колоквијално, тоа често се користи да се однесува на претпоставки. Во хуманистички концептот се нарекува филозофска теорија и е наменета за да се објасни noumena. Филозофските теории може да се однесуваат на збир на принципи или групи на предлози.

Наводи
------

1. ↑  Suppe, Frederick 1977 *The Structure of Scientific Theories* p. 221f
**Основен суд Радовиш** — суд со основна надлежност сместен во градот Радовиш и го опфаќа подрачјето на општините Радовиш и Конче.

Судот во Радовиш ја извршува судската власт во прв степен во рамките на двете гореспоменати општини. Основниот суд во Радовиш одлучува за сите дела во прв степен по кривични дела и прекршоци извршени на подрачјето на општините Радовиш и Конче.

Историја
--------

Основниот суд во Радовиш, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година. Најпрвин работел како судско одделение на Околискиот суд во Струмица. Од 1950 до 1952 година, судот во Радовиш е самостоен околиски суд, кога бил сместен во старата зграда на Тутунска банка.

Во 1975 година, судот се преместил во нова современа зграда, во која се наоѓа и денес.

Внатрешна организација
----------------------

Основниот суд во Радовиш е поделен на пет одделенија: приемно, граѓанско, прекршочно, кривично и извршно одделение.

### Претседатели на судот

Од неговото основање во 1945 година, претседатели на ОС Радовиш биле следниве:

* Тодор Кукутанов
* Димче Костов
* Коце Кукутанов
* Илија Кочев Чирич
* Коста 'Ржев
* Александар Јовичич
* Теохаров Димитар
* Горгичков Лазар
* Миле Валаков
* Бранко Димитров
* Нојко Арсов
* Ангел Диманов
* Данка Ристова
* Љупчо Тодоровски
* Костадин Петров

Поврзано
--------

* Основни судови со основна надлежност во Македонија

Наводи
------

1. ↑  „Закон за судовите" (PDF). *Министерство за правда на Македонија*. Службен весник на Република Македонија. Посетено на 11 октомври 2016.

Надворешни врски
----------------

* Матична страница

Координати: 41°38′5″N 22°27′49″E﻿ / ﻿41.63472° СГШ; 22.46361° ИГД﻿ / 41.63472; 22.46361
**Недела на маорскиот јазик** (маорски: *Te Wiki o te Reo Māori*, англиски: *Māori Language Week*) е владино поддржана иницијатива која има за цел да го промовира и поддржува изучувањето на и свеста за маорскиот јазик, кој е рамноправно официјален, но сепак малцински јазик во Нов Зеланд. Првата Недела на маорскиот јазик е одржана во 1975 г.

Во 2009 г. Неделата на маорскиот јазик се одржува од 27 јули до 2 август.

Поврзано
--------

* Маорски јазик
* Википедија на маорски јазик

Надворешни врски
----------------

* Страница на маорскиот јазик Архивирано на 14 октомври 2008 г. со најразлични ресурси и алатки за учење (англиски) **Неважечки јазичен код.**
* Недела на маорскиот јазик - Te Wiki o Te Reo Maori (NZHistory.net.nz) (англиски)

  


|  |  |
| --- | --- |
| Stub icon | *Оваа статија поврзана со Маорите е никулец. Можете да помогнете со тоа што ќе ја проширите.** п
* р
* у
 |
**„Нападот на змејот"** (кинески: 龍少爺) — хонгконшки филм од 1982 година во режија на Џеки Чен, кој е автор и на сценариото, заедно со: Бери Вон, Едвард Тан и Хван Ин Шик. Главните улоги ги играат: Џеки Чен и Марс.

Синопсис
--------

Змеј (го игра Чен) е син на кинески аристократ кој постојано запаѓа во невољи. Еднаш, со помош на змеј се обидува да испрати љубовно писмо до девојката која му се допаѓа, но змејот одлетува на покривот од зградата во која се наоѓа бандата што планира да ги укради вредните предмети од храмот. Тој оди по змејот и случајно упаѓа меѓу членовите на бандата, така што е принуден да се бори против неа...

Наводи
------

1. ↑  HRT, Napad zmaja, hongkonški film (пристпаено на 4.12.2021)
**Приватно банкарство** (англиски: private banking) претставува управувањето со целокупниот имот и сите финансиски и други активности на богатите луѓе. Оваа услуга е позната и под името *управување со богатството* (*wealth management*).

Одлики и содржина на приватното банкарство
------------------------------------------

Со приватно банкарство вообичаено се занимаваат големите меѓународни банки кои имаат посебни организациски делови што нудат сеопфатни финансиски услуги наменети за богатите луѓе. Овие услуги се познати под името приватно банкарство, бидејќи банката и клиентот воспоставуваат лични односи, т.е. секој поединечен клиент си има свој личен банкар, а освен тоа, приватноста вклучува и тајност на информациите. Швајцарија е главен центар на приватното банкарство, а како најголеми даватели на вакви услуги се јавуваат банките, како што се: „УБС", „Сити-груп", „Мерил Линч", „Кредит Свис", „Барклис" итн.

Приватното банкарство опфаќа голем број услуги, како што се:

* управување со парични средства,
* инвестирање во хартии од вредност,
* управување со портфолиото на хартии од вредност,
* управување со ризици,
* пристап до кредитни услуги,
* активности на девизниот пазар,
* работа со финансиски деривати,
* интернет-банкарство,
* лични пензиски планови,
* старателски услуги,
* осигурување на имот и животно осигурување,
* даночно советување и оптимизирање на даноците,
* финансиско планирање и советување итн.

Исто така, приватното банкарство вклучува и услуги поврзани со целокупниот живот и работа на богатите луѓе, почнувајќи од советување и финансирање во врска со уметнички збирки и скапоцености, одржување на куќите, воспитување на децата, па сè до планирање и организирање на патувањата и забавниот живот.

Наводи
------

1. ↑  Горан Петревски, *Управување со банките* (второ издание). Скопје: Економски факултет, 2011, стр. 352.
Карта на Понпеј.
**Минто** е гребен кој е во голем дел под вода. Гребенот е дел од сојузната држава Понпеј во Микронезија

Опис
----

Во средината на гребенот Миното има лагуна која е од 25 до 30 км2. Има неколку влезови за бродови во лагуната во јужната страна. Гребенот е најзападна и најсеверна територија на Понпеј. Најблизок атол е Оролук кој се наоѓа 93 км југоисточно. Во северниот дел на гребенот има песочен насип кој се издига на 1.8 метри. Гребенот е дел од општина Оролук.

Поврзано
--------

* Понпеј
* Микронезија

Координати: 8°10′N 154°20′E﻿ / ﻿8.167° СГШ; 154.333° ИГД﻿ / 8.167; 154.333

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |